Esports es prepara per a acollir la XXXV Mitja Marató Port de Sagunt i el XXIX Campionat d'Espanya Mitja Marató Absoluta i Màster
27 de gener 2020

![](/media/1xfhiext/46-cartel1minifoto.jpg)  
  

Diumenge que ve 2 de febrer, a les 10 hores, tindrà lloc l'edició número 35 de la Mitjana Marató Port de Sagunt la qual organitza el Club Deportivo Camp de Morvedre en col·laboració amb l'Ajuntament de Sagunt. Esta prova està inclosa en el Calendari Nacional de la Reial Federació Espanyola d'Atletisme i paral·lelament es disputarà el XXIX Campionat d'Espanya de Mitja Marató Absoluta i Màster, una oportunitat per a gaudir d'una competició al costat d'atletes d'elit de tot el territori espanyol. Alguns dels atletes d'elit que competeixen són Teresa Urbina, Jessica Mas, Diana Martín, Marta Esteban, Estela Navascues, Irene Pelayo, l'atleta local Laura Méndez, Carlos Castillejo, Villalobos, Ayad Lamdassem, Jaume Leiva, entre d’altres.

L'eixida i la meta tindran lloc en el Triangle Umbral, Avinguda 9 d'Octubre al Port de Sagunt. El circuit serà molt accessible, pla, asfaltat i en molts moments paral·lel a la mar. Així mateix, les inscripcions continuen obertes fins dimecres que ve , 29 de gener a les 23.59, en la web: [https://www.toprun.es/eventos/xxxv-media-maraton-puerto-sagunto-2020](https://www.toprun.es/eventos/xxxv-media-maraton-puerto-sagunto-2020).

![](/media/lr2ldyxt/46-circuito.jpg)  
  

La novetat d'esta edició és que es realitzaran una sèrie d'activitats dirigides als més xicotets, gràcies a la col·laboració entre el Club Atletisme Espanyol Camp de Morvedre, la regidoria d'Esports de l'Ajuntament de Sagunt i la Fundació Trinidad Alfonso. Estes activitats van donar inici fa unes jornades en els diferents col·legis de la localitat i conclouran el dia de la prova amb la jornada ‘Atletisme Divertit’, on tots els xiquets que ho desitgen podran participar, hi haurà samarretes per a tots i se sortejaran regals per als participants. Les inscripcions seran en el col·legi Tierno Galván de 9.15 a 9.55, i durarà fins a les 13 hores amb el sorteig de regals (els xiquets estan davall la responsabilitat dels pares, els monitors que realitzen la prova no són responsables dels xiquets).  

Cal destacar que, durant els dies previs al Campionat i Mitjana Marató, es realitzaran altres activitats interessants. En primer lloc, el divendres 31 de gener a les 19 hores en el Casal Jove serà la presentació oficial del XXIX Campionat d'Espanya i la XXXV Mitja Marató del Port Sagunt. La jornada estarà dirigida pel presentador Xavi Blasco d'À Punt, es projectarà una videopresentació de la prova i tindrà lloc la presentació dels atletes de l'equip local i autoritats, es realitzarà un homenatge a Eduardo Alcaina, i un xicotet càtering per a acabar l'acte. Es comptarà amb l'assistència de l'alcalde de Sagunt, Darío Moreno; del regidor d'Esports, Javier Raro; del vicepresident de la Federació Espanyola d'Atletisme, Vicente Añó, i del seleccionador nacional José Peiro. L'endemà, el dissabte 1 de febrer serà la Fira del Corredor de 10 a 14 hores i de 16 a 20 hores en el Casal Jove. Dins de la jornada es comptarà amb dues ponències, la primera a les 11.30 hores, de la mà de Jose Garay sobre ‘Les claus per a millorar l'entrenament de l'atleta popular’. Per altra banda, la segona ponència, serà a les 17.30 hores i anirà de la mà de Ramón Ejeda Medina sobre ‘Esport com a complement’.

![](/media/4ohlctm3/46-cartel1.jpg)  

*   [](http://www.facebook.com/sharer.php?u=https://aytosagunto.es/va/actualitat/esports-es-prepara-per-a-acollir-la-xxxv-mitja-marato-port-de-sagunt-i-el-xxix-campionat-d-espanya-mitja-marato-absoluta-i-master/ "Facebook")
*   [](http://twitter.com/share?url=https://aytosagunto.es/va/actualitat/esports-es-prepara-per-a-acollir-la-xxxv-mitja-marato-port-de-sagunt-i-el-xxix-campionat-d-espanya-mitja-marato-absoluta-i-master/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-es-prepara-per-a-acollir-la-xxxv-mitja-marato-port-de-sagunt-i-el-xxix-campionat-d-espanya-mitja-marato-absoluta-i-master/ "Linked In")
*   [](mailto:?body=https://aytosagunto.es/va/actualitat/esports-es-prepara-per-a-acollir-la-xxxv-mitja-marato-port-de-sagunt-i-el-xxix-campionat-d-espanya-mitja-marato-absoluta-i-master/)